stanford-oval/wikipedia huggingface dataset:
סרמסקה מיטרוביצה
היסטוריה

בתקופת הקיסרות הרומית הוקמה במקום עיר בשם סִירְמִיוּם, אשר הפכה בהדרגה לאחת הערים המרכזיות בפאנוניה. במהלך המאה ה-4 נכבשה העיר על ידי שבטים גותים ובהמשך סופחה לאימפריה הביזנטית. ב-562 הוחרבה העיר על ידי האווארים. תיעוד לחידוש ההתיישבות במקום קיים החל מסוף המאה ה-8, עת נשלט האזור על ידי ממלכת הפרנקים. בהמשך נשלט היישוב על ידי הממלכה הבולגרית הראשונה, הביזנטים וממלכת הונגריה.
ב-1521 נכבשה העיר על ידי צבאו של סולימאן הראשון, סולטאן האימפריה העות'מאנית. העות'מאנים שלטו על העיר עד 1718, עת נכבשה על ידי ממלכת הבסבורג האוסטרית. בהמשך, עברה העיר לחזקת האימפריה האוסטרו-הונגרית ולאחר מלחמת העולם הראשונה נכללה בשטחי ממלכת יוגוסלביה. באפריל 1941, במהלך מלחמת העולם השנייה, תקפו מדינות הציר את יוגוסלביה והכניעו אותה תוך ימים אחדים. אזור העיר נמסר רשמית לחזקת ממשלת הבובות של מדינת קרואטיה העצמאית, שנשלטה על ידי האוסטאשה. לאחר המלחמה נכללה סרמסקה מיטרוביצה בשטחי יוגוסלביה. לאחר פירוק יוגוסלביה נכללה העיר בשטחי סרביה.
הקהילה היהודית

קהילה יהודית אשכנזית נוסדה במקום ככל הנראה במהלך המאה ה-19. ב-1905 נחנך מבנה בית הכנסת. ב-1921 מנתה הקהילה 143 נפשות, וב-1931 התגוררו בעיר 132 נפשות. בעיר נרשמה פעילות ציונית ובכלל זה של ארגוני נוער כגון מכבי. בפרוץ מלחמת העולם השנייה התגוררו בעיר 100 יהודים, ולאחר כיבוש יוגוסלביה על ידי גרמניה הנאצית, גורשו כולם אל מחנות ההשמדה. מבנה בית הכנסת נהרס ב-1942.
לקהילה זו השתייכו יהודי הכפר סְטָארָה פָּאזוֹבָה(אנ'). קהילה נוסדה שם במהלך המאה ה-19. הוקם בית עלמין, וב-1903 בית כנסת לקהילה. הקהילה חרבה בשואה. ב-1942 הרסו שלטונות האוסטאשה את מבנה בית הכנסת. נכון ל-2002 עמד בית העלמין היהודי על תילו בשטחי הכפר. המקום לא היה מתוחזק. גם יהודי העיירה אִינְגִ'ייָה(אנ') השתייכו לקהילה סרמסקה מיטרוביצה. קהילה נוסדה שם בשלהי המאה ה-19. בית הכנסת הוקם ב-1903. הקהילה חרבה בשואה. בית הכנסת חולל ונהרס ב-1943 על ידי שלטונות האוסטאשה.
ערים תאומות

בוסניה והרצגובינה באניה לוקה, בוסניה והרצגובינה
הערות שוליים

↑  מתייחס לשטח הרשות המקומית כולה.
↑  הקהילה היהודית בסרמסקה מיטרוביצה, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 272.
↑  צילום בית העלמין היהודי בסטארה פאזובה (2002), באתר המרכז לאמנות יהודית.
1 2  אתרי מורשת יהודית בסרביה, באתר jewish-heritage-europe.eu (באנגלית).
| --- | --- |
בקרת זהויות :  NLI: 987007564867805171  BnF: cb16751298k (data)  GND: 4101044-9  LCCN: n85376154  MusicBrainz: 1a77eede-632a-4701-be19-aaad6c4af7c1  NKC: ge367179  NSK: 000230397  SUDOC: 181846152  VcBA: 497/3462  VIAF: 267016150   WorldCat (עם VIAF): 267016150
סרן קאם

| --- | --- |

 לידה:  2 בנובמבר 1921 קופנהגן, דנמרק 
 פטירה:  23 במרץ 2015 (בגיל 93) קאמפטן, הרפובליקה הפדרלית של גרמניה 
 מדינה:  גרמניה, ממלכת דנמרק 
 פרסים והוקרה:  צלב האבירים של צלב הברזל 
 
סרן קאם (בדנית: Søren Kam; ‏2 בנובמבר 1921 – 23 במרץ 2015) נולד בקופנהגן, היה חבר בוואפן אס-אס, מתנדב דני אשר שירת כסגן (Obersturmführer) בדיוויזיית האס אס החמישית ("ויקינג") במהלך מלחמת העולם השנייה. קאם היה חבר ב-DNSAP, המפלגה הדנית הנאצית.
עוד במהלך מלחמת העולם השנייה, הוענק לו צלב האבירים של צלב הברזל, שהוענק במהלך המלחמה כהכרה במעשה גבורה או הצטיינות בפיקוד קרבי. בשנת 1956 התאזרח במערב גרמניה תחת זהות בדויה.
ביוגרפיה

בשנת 1941, התנדב קאם בן העשרים ואחת לוואפן אס אס. במהלך השנים 1941–1945 שירת בדיוויזיית האס אס החמישית במלחמה נגד ברית המועצות בחזית המזרחית, שם קיבל את צלב האבירים של צלב הברזל, הדרגה הראשונה והשנייה של צלב הברזל, אות הסער של חיל הרגלים, Nahkampfspange ואות הפציעה. דרגתו האחרונה באס-אס כאוברשארפיהרר, מקבילה לדרגת סגן בצבא.
קאם חזר לדנמרק בקיץ 1943, לאחר הקמת "גיס שלבורג" האחראי למעשי טרור שכוונו כנגד הדנים ופעולות נקם.
ב-30 בחודש אוגוסט 1943, נקשר קאם ביחד עם שני חברים נוספים בוואפן אס אס, קנוד פלמינג הלווג לארסן וירגן ואלדמאר ביטש לרצח העיתונאי האנטי נאצי קארל הנריק קלמנסן, בלינגבי שליד קופנהגן. פעולה זו הייתה חלק מ"טיהור" שהנהיגו הכובשים הגרמנים, ומשתפי הפעולה – במסגרת זו נרצחו בסתיו 1943 לפחות 125 אנשים.
ביוגרפיה > השתתפותו בשואה

ב-7 בפברואר 2007 נחשף שיתוף הפעולה של קאם בלכידת יהודים ממוצא דני. באוגוסט 1943, קאם השתתף כחייל וואפן אס אס בגנבת רשימות של שמות וכתובות חברי הקהילה היהודית בדנמרק, הוא ווידא שהמשטרה הגרמנית תוכל לרשום את חברי הקהילה במלואם לפני שמבצע המעצר התחיל. אפרים זורוף ממרכז שמעון ויזנטל אמר בעקבות זאת, כי דנמרק חייבת לחזור על דרישת הסגרתו של קאם.
בזמן המצוד אחר יהודי דנמרק, רוב הקהילה היהודית הועברה בבטחה לשוודיה (הצלת יהודי דנמרק), אולם 481 יהודים נעצרו והועברו למחנה הריכוז טרזין, שם כ-54 מהם מצאו את מותם.
ביוגרפיה > אחרי 1945

בעוד הלווג לארסן הורשע ב-1946 והוצא להורג, קאם וביטש נעלמו. קאם היגר לרפובליקה הפדרלית של גרמניה, בה חי תחת שם בדוי וב-1956 קיבל אזרחות גרמנית.
כדי לחרוץ את דינו, דרשו הרשויות הדניות את הסגרתו של קאם מספר פעמים. בשנת 1968, יזם התובע הכללי במינכן חקירה נגד קאם. קאם לא הכחיש כי ירה לעברו קלמנסן, אך התעקש על כך שהלווג לארסן היה היורה הראשון ואילו הוא פעל רק מתוך "מחויבות וסולידריות", לאחר שקלמנסן כבר שכב מת על הקרקע. ב-1971, הופסק ההליך המשפטי עקב מחסור בראיות. קאם עבד כמנהל מכירות של מבשלת שיכר בקמפטן, בבוואריה, שם התגורר עד מותו ב-2015.
ביוגרפיה > מאמצי הסגרתו לאחר 1995

בשנת 1995, עלה שמו של קאם לכותרות כאשר השתתף בטקס האולריכסברג לזכרם של ותיקי הוואפן אס אס. הטקס התקיים בקרינתיה, ובין משתתפיו הקבועים נמנו גם ירג היידר וגודרון בורוויץ (בתו של היינריך הימלר). בטקס צולם קאם, וכאשר שודר הסרט בדו"ח ה-ARD, הוא זוהה בידי הקהל הדני.
ב-1997 התפרסה הנתיחה שלאחר המוות של קלמנסן בשנית. תוצאות הנתיחה הצביעו על שמונה כדורים שנורו בנרצח כמעט בו זמנית, בזמן שזה עומד זקוף. ב-3 בחודש אוגוסט 1998, קם "תיקן" את דבריו, כאשר הודה שקלמנסן נורה בעודו עומד, אך עמד על כך שהיווה רק כסיוע חירום.
ב-4 בחודש פברואר 2007, סירבה גרמניה להסגירו לדנמרק, לאחר שבית המשפט בגרמניה טען שקלמנסן נהרג ולא נרצח. קאם הודה שלקח חלק בחטיפת קלמנסן, ובהרג שלו אך תיאר את המקרה כתאונה.
כשנה לאחר מכן, רשת ה-BBC שידרה תוכנית רדיו תחת הכותרת: "הדני הנאצי", אשר תיארה את קאם כאחד מפושעי המלחמה הנאצים המבוקשים ביותר בעולם (דאז במקום השמיני, כיום במקום החמישי). הכתב אשר ניסה להשיג ראיון מוקלט עם קאם, הצליח להקליט אותו מצהיר באנגלית: "אני אדם טוב, אף פעם לא עשיתי שום דבר רע". אף על פי כן, לפי דיילי טלגרף, קאם השתתף דרך קבע בעצרות של אנשי אס אס, וקשר קשרים קרובים עם גודרון בורוויץ כמו כן גם עם הארגון שבראשו היא עומדת, "עזרה שקטה" שנועד לסייע, להגן ולמנוע הסגרת מבוקשים נאצים.
ספר התמונה

| --- | --- |

כתב יד של ספר התמונה מהמאה ה-18, מועתק על ידי אברהם אבוש מלובלין
 מידע כללי
 מאת:  רבי נחוניה בן הקנה, רבי ישמעאל 
 שפת המקור:  עברית 
 סוגה:  קבלה 
 נושא:  קבלה 
 הוצאה
 תאריך הוצאה:  1270 
 קישורים חיצוניים
 היברובוקס:  22102
 
ספר התמונה  הוא ספר קבלי המתוארך לתקופת המאה ה-13 עד המאה ה-14. הספר נכתב בעילום שם, אך מיוחס לרבי נחוניה בן הקנה ולרבי ישמעאל, תנאים מהמאה ה-1 והמאה ה-2 לספירה. הספר צוטט במקורות הלכתיים רבים.
מקור הספר

ספר התמונה נכתב בעילום שם בסביבות המאה ה-13 והמאה ה-14, אך מקובל (פסאודואפיגרפיה) לייחס את הספר אל רבי נחוניה בן הקנה ואל רבי ישמעאל, תנאים במאה ה-1 ובמאה ה-2. על פי כתבי היד העבריים בקטלוג ספריית הוותיקן, הספר תורגם בשנות ה-70 של המאה העשרים. המהדורה הקיימת הראשונה פורסמה בעיר קורץ בפולין בשנת 1784. אג'ידיו דה ויטרבו, קרדינל מהמאה ה-15, הושפע מספר התמונה, כפי שניתן לראות בכתביו "שכינה" ו"האותיות העבריות". הרב משה קורדובירו טען כי אין לספר מקור קדום.
מושגים עיקריים בספר

ספר התמונה תיאר את המציאות ההיסטורית בזמנו כעידן שלטונה של מידת הדין, וציפה להחלפתה במידת הרחמים שתגיע אחריה, לאחר חורבנו של העולם הזה.
מושגים עיקריים בספר > מחזורי שבתון ועידן היקום

אחד המושגים העיקריים בספר התמונה הוא הקשר בין שנת השמיטה לספירות ויצירת יותר מעולם אחד. מחבר ספר התמונה האמין שעולמות נוצרים ונהרסים. את הסימוכין לתיאוריה זו הוא לקח מציטוט מהמדרש "אלוהים היה בורא עולמות ומחריבן". בתלמוד בבלי מובא דעתו של רב קטינא ”שית אלפי שני הוו עלמא וחד חרוב” (תלמוד בבלי, מסכת סנהדרין, דף צ"ז, עמוד א'). מחבר ספר התמונה טוען כי מחזור זה של 7000 שנה שקול לשמיטה אחת. מכיוון שיש שבעה מחזורים כאלה ביובל, המחבר מסיק שהעולם יתקיים במשך 49,000 שנה.
מחבר ספר התמונה טען על פי כמה מקורות שהביא, שהעולם נמצא כעת במחזור השבתון השני, המקביל לספירת "גבורה", המתרחשת בין מחזורי ספירות "חסד" ו"ותפארת". ספר התמונה הציע תיאור של המחזור הסופי, מלכות, כאוטופיה מושלמת באופייה. דבר זה עשוי להסביר מדוע הספר זכה לאימוץ נרחב על ידי מקובלים.
על פי הרב אריה קפלן ניתן להשתמש במחזורי השבתון בספר התמונה כבסיס לחישוב גיל היקום. בעוד ספר התמונה רואה את העולם כקיים במחזור השני, אחרים טענו כי הוא נמצא במחזור השביעי. אם כן, אדם נברא כאשר היקום היה בן 42,000 שנה, ושישה עולמות נוצרו ונהרסו לפני בריאתו של אדם. תזה זו הונחה על ידי רבי יצחק דמן עכו, מקובל מהמאה ה-13, אשר אמר כי בעת חישוב גילו של היקום, יש להשתמש בשנים אלוהיות שאורכן שונה משנים פיזיות.
רבי יצחק מעכו כפל את השנים עד 49,000 שנה, אך אינו ממשיך עם הכפל. הוא לא חשבן את ההפחתה של 49,000 ל־42,000, שהוא פרשנותו של קפלן עצמו. קפלן מחשב את גיל היקום ל-15,340,500,000 שנה. נימוקיו הם כי כפי שקובע המדרש, ”אֶלֶף שָׁנִים בְּעֵינֶיךָ כְּיוֹם אֶתְמוֹל” (ספר תהילים, פרק צ', פסוק ד'). שנה גשמית מכילה 365 ¼ ימים, שאם מכפילים אותה ב-1000 ייתן אורך שנה אלוהית כ 365,250 שנים גשמיות. אם אנו חיים במחזור השבתון השביעי האחרון, פירוש הדבר שהבריאה כפי שתוארה במקרא אירעה לפני 42,000 שנים כדי להמיר נתון זה לשנים פיזיות צריך להכפיל אותו ב-365,250. זה נותן תוצאה 15,340,500,000 שנה.
בשנת 1993 כתב הרב אריה קפלן כי המפץ הגדול התרחש "לפני כ-15 מיליארד שנה", וכינה זאת "אותה מסקנה" כמו המקובלים במאה ה-13. על פי הערכה משנת 2015 על ידי פרויקט טלסקופ החלל פלאנק של סוכנות החלל האירופית, גיל היקום הוא 13.799 ± 0.021 מיליארד שנים. קפלן מתייחס גם לספר התמונה ולרעיון שתורות התורה תואמות תחומים אחרים במדע המודרני. לדברי קפלן מקובל כי יהודים אורתודוקסים קוראים תיגר על ממצאי הפלאונטולוגיה והגאולוגיה כמתנגשים עם מושגים תורניים. אך ישראל ליפשיץ במאמר שכתב התבסס על כתבי רבי אברהם אבן עזרא, הרמב"ן ורבנו בחיי אבן פקודה כדי להגיע למסקנה ההפוכה: "ראה כיצד תורות תורתנו אושרו על ידי תגליות מודרניות" ליפשיץ טען כי מאובנים של ממותה ודינוזאורים מייצגים מחזורי שבתון קודמים שבהם בני אדם וישויות אחרות חיו ביקומים לפני אדם, וכי ההימלאיה נוצרה במהפך גדול, אחד התהפוכות שהוזכרו בספר התמונה.
מושגים עיקריים בספר > אותיות עבריות

לאותיות העבריות משמעות מיוחדת בקבלה. כוחן של אותיות ניכר במיוחד בספר יצירה, ספר קבלי המבוסס על אותיות האלף-בית העברי. אזכורים לכוח היצירה של צירופי האותיות נמצא גם בתלמוד ובספר הזוהר.
הרמב"ן טען כי ניתן לקרוא את התורה באופן שונה באמצעות שינוי צורת חלוקת המילים וההגייה. בהמשך לרעיון זה, קבע מחבר ספר התמונה כי קוראים את התורה באופן שונה בכל מחזור של העולם. מחבר ספר התמונה טען כי בנוסף לזאת אות עברית אחת חסרה כליל מהתורה, והיא תתגלה רק כאשר העולם יעבור לספירה הבאה.
פרשנות לתורת השמיטות של הספר בקבלה המאוחרת

בחכמת הקבלה, כל שמיטה מקבילה לפרט בספירות (בשבע הספירות הנמוכות מן ה"חסד" עד ה"מלכות"). החל מפריחת הקבלה בימי הביניים, נעשו ניסיונות לפרש את תורת השמיטות, ובמיוחד פרשנויות לדימויים של ספר הזוהר. בצפת של המאה השש-עשרה נוצרו שתי גרסאות של התורה הקבלית: השיטה הרציונלית של משה קורדובירו, ואחריה השיטה העל-רציונלית של האר"י שהחליפה אותה. השקפתם על הדוקטרינה של ספר התמונה, על מחזורי שמיטה קודמים לפנינו, הייתה כי מחזורים קודמים מתייחסים לתהליכים רוחניים, ולא ליצירות ממשיות. לפי דעתם היקום שלנו הוא היצירה הפיזית הראשונה.
קבר משה

בספר התמונה נכתב:
וה' זוגות נקברו במערה
כלומר, שבמערת המכפלה נקברו "חמשה זוגות" - עשרה אנשים.
בפירוש הספר, המיוחס למקובל מתקופת הראשונים נכתב:
ג' נגלות וב' נסתרות , הגלוים הם: אברהם ושרה, יצחק ורבקה, יעקב ולאה. והנסתרות הם: אדם וחוה, משה וציפורה
ראו גם

מיסטיקה
ספר רזיאל המלאך
לקריאה נוספת

גרשום שלום, הקבלה של ספר התמונה ושל אברהם אבולעפיה, בעריכת יוסף בן שלמה, ירושלים, תשכ"ט
הערות שוליים

↑  ספר התמונה, קארעץ, 1784.
↑  שבחי הרמ"ק (להורדה).
↑  יוסף דן, תולדות תורת הסוד העברית, מכון זלמן שזר לתולדות ישראל, כרך יב, עמוד 16
↑  בראשית רבה, ג, ט.
↑  Freedman, H.,  Isidore Epstein (ed.), Tractate Sanhedrin, Hebrew-English edition of the Babylonian Talmud, vol. 19, London: Soncino Press, Folio 97a, ISBN 0-900689-88-9. Republished as Babylonian Talmud: Sanhedrin 97, halakhah.com, נבדק ב-24 ביולי 2010 {{citation}}:  (עזרה)
↑  Kaplan, A. (1993), Immortality, Resurrection and the Age of the Universe
↑  Sefer Livnat HaSapir quoted in A. Kaplan, "The Age of the Universe"
↑  Planck Collaboration (2016). "Planck 2015 results. XIII. Cosmological parameters (See Table 4 on page 31 of pfd)". Astronomy & Astrophysics. 594: A13. arXiv:1502.01589. doi:10.1051/0004-6361/201525830.
↑  תלמוד בבלי, מסכת ברכות, דף נ"ה
↑  Zohar 1:3; 2:152
↑  פתיחה לפירוש התורה לרמב"ן.
↑  The Shemitot and the age of the Universe, 3 part video class on "Sefer HaTemunah" by Yitzchak Ginsburgh on inner.org
| --- | --- |
בקרת זהויות :  NLI: 987007286636005171 
ש' בעלת ארבעה ראשים מוטבעת על תפילין
סוחר הספרים המקוללים

| --- | --- |

 מידע כללי
 מאת:  מרצ'לו סימוני 
 שפת המקור:  איטלקית
 סוגה:  רומן 
 הוצאה
 תאריך הוצאה:  2011 
 
סוחר הספרים המקוללים (באיטלקית: Il mercante di libri maledetti) הוא רומן מאת מרצ'לו סימוני, שיצא לאור לראשונה באיטליה בשנת 2011, זוכה פרס בנקרלה 2012 והוא ספר הביכורים של סימוני והחלק הראשון של הסאגה בכיכובו של איגנציו דה טולדו.
תורגם לעברית בהוצאת כנרת-זמורה ביתן על ידי אלון אלטרס בשנת 2013.
עלילה

שנת 1218. איגנציו דה טולדו, סוחר שרידים מוזערבי שמוזמן לוונציה כדי למצוא כתב יד נדיר מאוד שכותרתו Uter Ventorum, שכנראה מסוגל לעורר מלאכים ולגנוב את חוכמתם. מונע מסקרנות, איגנציו יוצא לחפש את הקודקס עם שני עוזרים: הלוחם הצרפתי וילאלמה דה בזייה והאח הדיוט הצעיר אוברטו - אך המציאה מתגלה כקשה מהצפוי, בהתחשב בכך שכתב היד פורק לארבעה חלקים לאורך מסלול המתחיל מסקרה די סן מישלה וחוצה את לנגדוק וספרד. יתר על כן, הספר מעניין גם את דומינוס, שליחו של בית משפט סודי ממוצא גרמני המכונה היסטורית סן-וומה. מסעו של איגנציו הופך אפוא למצוד מתיש שמשאיר אחריו שובל של רציחות ומסתיים על הר מוסינאה. אף על פי שלרומן תפאורה היסטורית קפדנית והוא מדבר על טקסטים הרמטיים רבים שהתקיימו באמת, המחבר נותן מקום לסיפורת.
הערות שוליים

↑  ∂| ThrillerMagazine | 83. Il mercante di libri maledetti
סרן פילמרק

| --- | --- |

 לידה:  16 באוקטובר 1955 (בן 68) קופנהגן, דנמרק 
 מדינה:  ממלכת דנמרק 
 תקופת הפעילות:  מ-1976 
 פרסים והוקרה:  גביע התיאטרון הדני (2000)  פרס רוברט לשחקן הטוב ביותר (2005)  פרס בודיל לשחקן המשנה הטוב ביותר (2005)  פרס רוברט לשחקן הטוב ביותר (1996)  Ole Haslund Foundation (2001)  אבירות במסדר דנבורג (3 בדצמבר 1994) 
 פרופיל ב-IMDb
 
סרן פילמרק (בדנית: Søren Pilmark‏; נולד ב-16 באוקטובר 1955) הוא שחקן קולנוע דני.
ביוגרפיה

פילמרק נולד בקופנהגן.
הוא נשוי ולו שלושה ילדים.
משחק

בשנת 1994 שיחק במיני-סדרה "הממלכה" של הבמאי לארס פון טרייר.
ב-2000 שיחק בקומדיה השחורה "אורות מהבהבים".
ב-2001 הוא הנחה את תחרות האירוויזיון.
בשנת 2003 שיחק בקומדיית האקשן "Rembrandt". בשנת 2009 שיחק בקומדיית אקשן נוספת "Ved verdens ende".
בשנת 2014 שיחק בסרט הפשע הדני "הנעלמת" לצד שחקנים כמו פילו אסבאק ודייוויד דנסיק. באותה שנה שיחק בסדרת הטלוויזיה "1864" מאת הבמאי והתסריטאי הדני הידוע אולה בורנדל (אנ').
בשנת 2017 שיחק דוקטור בקומדיה האמריקאית "לחיות בקטן".
בשנת 2020 גילם את הוקון השביעי, מלך נורווגיה בדרמה ההיסטורית "מרתה ופרנקלין" של רשת NRK.
משחק > דיבוב

הוא לקח חלק בדיבוב הדני של הסרטים נסיך מצרים כיתרו, מרד התרנגולים כרוקי רודס, מעבר ליער כאר ג'יי וחתולים בצמרת כתומאס אומאלי.
פרסים

ב-1996 וב-2005 זכה בפרס רוברטס, פרס האוסקר הדני.
ב-2007 היה מועמד לאוסקר בקטגוריית הסרט הקצר.
סלבטור סיקורל

סלבטור סיקורל
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
סלבטור סיקורל (Salvator Cicurel;‏ 3 במרץ 1893 – 15 בפברואר 1975) היה סייף אולימפי (אמסטרדם 1928), היה איש עסקים יהודי-מצרי, ונשיא קהילת יהודי קהיר בשנים 1946–1956.
קורות חיים

סלבטור היה בן למשפחה היהודית-ספרדית סיקורל, שזכתה להצלחה כלכלית גדולה בעסקי מסחר, בנקאות וקמעונאות במצרים החל מהמאה ה-19. למשפחה הייתה רשת של מרכזים מסחריים בבעלותה, אך במיוחד הייתה ידועה עבור מרכז מסחרי מפואר במרכזה של קהיר, שהיה קרוי על שמה. לאורך השנים כיהנו חלק מבני המשפחה בתפקידים בכירים בקהילה היהודית במצרים.
בנעוריו נשלח סיקורל להתחנך בשווייץ. מגיל צעיר הביע עניין בספורט ועסק בסייף וגולף בצורה מקצועית. לאחר חזרתו למצרים היה חבר באגודת הספורט מכבי קהיר. בשנת 1928 נשלח בתור הקפטן של נבחרת הסייף המצרית לאולימפיאדת אמסטרדם. נבחרתו אמנם לא זכתה במדליות, אך נחלה הצלחות והגיעה להישגים מכובדים. באופן אישי הצליח סיקורל לעלות למקצה הגמר (ביחד עם מתחרה יהודי-מצרי נוסף, שאול מויאל) אך סיים במקום השביעי. הוא המשיך להיות פעיל בתחום הספורט גם לאחר האולימפיאדה וכיהן כנשיא אגודת מכבי קהיר.
מלבד עיסוקו הספורטיבי סיקורל ירש והיה למנהל של עסקי משפחתו. תחילה ביחד עם אחיו יוסף (ממנהלי ההסתדרות הציונית של קהיר) ושלמה, ולאחר פטירתם ביחד עם אחיינים ובני משפחה אחרים. הוא כיהן בתפקידים בכירים בקהילה היהודית בקהיר, והחל משנת 1946 כיהן כנשיא הקהילה. בזכות קשריו עם השלטון המצרי לא הופקעו ממנו נכסיו בשנת 1948, אך פצצות הוטמנו בשניים מהמרכזים המסחריים בבעלות המשפחה על ידי פעילי האחים המוסלמים. בשנת 1952 הוצת באש המרכז המסחרי המפואר של המשפחה בקהיר במהלך מהומות. סיקורל בנה את המרכז המסחרי מחדש, אך בשנת 1956, בעקבות מלחמת סיני, הופקע המרכז המסחרי ורוב רכושה של משפחת סיקורל על ידי המשטר המצרי. הוא עצמו נעצר באותה שנה, אך בזכות מאמציה של אחייניתו, שהייתה אשתו של המדינאי היהודי צרפתי פייר מנדס פראנס (לשעבר ראש ממשלת צרפת), התערב ראש ממשלת תוניסיה חביב בורגיבה כדי לשחררו מבית הכלא. לאחר שחרורו עזב את מצרים לצרפת, שם חי במשך השנים הבאות. הוא נפטר בארצות הברית בשנת 1975.
הערות שוליים

↑  א. גלי, יהודי מצרים יגורשו בתוך 10 ימים, דבר, 26 בנובמבר 1956.
סי. ג'יי. מיילס

| --- | --- |

מיילס במדי יוטה ג'אז, 2010
 לידה:  18 במרץ 1987 (בן 37) דאלאס שבטקסס, ארצות הברית
 עמדה:  קלע, סמול פורוורד
 גובה:  1.98 מטר
 דראפט:  בחירה מספר 34, 2005 יוטה ג'אז
 קבוצות כשחקן
 2005–2012   2012–2014   2014–2017   2017–2019   2019   2019   2021:  יוטה ג'אז   קליבלנד קאבלירס   אינדיאנה פייסרס   טורונטו ראפטורס   ממפיס גריזליס   וושינגטון ויזארדס   בוסטון סלטיקס
קלווין אנדרה "סי. ג'יי." מיילס הבן (באנגלית: .Calvin Andre "C. J." Miles Jr; נולד ב-18 במרץ 1987) הוא כדורסלן אמריקאי, המשחק בעמדות הקלע והסמול פורוורד.
קריירת תיכונים

מיילס נולד בעיר דאלאס שבטקסס, ולמד ב"תיכון סקייליין" המקומי בו למדו בעבר הכדורסלן לארי ג'ונסון והאצן מייקל ג'ונסון. בשנתו האחרונה בתיכון הוביל את קבוצת הכדורסל שלו עם ממוצעים של 23.5 נקודות, 10.0 ריבאונדים ו-4.8 אסיסטים למשחק, ונבחר להשתתף במשחק מקדונלד'ס אול-אמריקן לשנת 2005, בו קלע 13 נקודות.
קריירה ב-NBA > יוטה ג'אז

בסיום לימודיו התיכוניים העמיד עצמו מיילס לבחירה בדראפט ה-NBA‏ 2005, והודיע כי אם לא ייבחר בסיבוב הראשון הוא יעבור ללמוד באוניברסיטת טקסס באוסטין. בדראפט עצמו נבחר מיילס בתחילת הסיבוב השני (בחירה 34) על ידי קבוצת יוטה ג'אז, אך החליט לוותר על הלימודים האקדמיים ולשחק ביוטה לאחר שקיבל מהם הצעת חוזה שווה ערך לזה שמקבלים נבחרי הסיבוב הראשון. בכך הפך מיילס בן ה-18 לשחקן הצעיר ביותר בתולדות המועדון.
במהלך שתי עונותיו הראשונות בליגה נשלח מיילס לשחק עבור אלבקרקי ת'אנדר בירדס ואיידהו סטמפייד מליגת הפיתוח של ה-NBA, במקביל להשתתפותו ב-60 משחקים עם הג'אז.
לקראת עונת 2008/2009 חתם על הצעת חוזה ל-4 עונות באוקלהומה סיטי ת'אנדר, עבור כ-15 מיליון דולר, אך הג'אז השוו את ההצעה והשאירו את מיילס ביוטה. באותה עונה, הרביעית שלו ב-NBA, תפס את מקומו של אנדריי קירילנקו בחמישייה הפותחת, ולראשונה בקריירה תפקד כשחקן רוטציה משמעותי כשקלע 9.1 נקודות בממוצע למשחק. ב-16 במרץ 2011 קלע מיילס שיא קריירה של 40 נקודות בניצחון קבוצתו מול מינסוטה טימברוולבס.
בתקופתו כשחקן יוטה העפילה הקבוצה חמש פעמים לשלב פלייאוף ה-NBA, ובעונת 2006/2007 אף השתתפה בסדרת גמר המערב, בה הפסידה לסן אנטוניו ספרס בתוצאה 1–4.
קריירה ב-NBA > קליבלנד קאבלירס

ב-8 באוגוסט 2012, לאחר 7 עונות ביוטה, חתם מיילס על חוזה לשנתיים בקליבלנד קאבלירס, עבור כ-4.5 מיליון דולר. ב-7 בינואר 2014 קבע שיא מועדון של 10 שלשות במשחק בודד, בניצחונה של קליבלנד מול פילדלפיה 76'. במהלך שתי העונות של מיילס בקליבלנד רשמה הקבוצה מאזן מצטבר של 57 ניצחונות ו-107 הפסדים (34.7%).
קריירה ב-NBA > אינדיאנה פייסרס

לקראת עונת 2014/2015 חתם מיילס על חוזה ל-4 עונות באינדיאנה פייסרס, עבור כ-18 מיליון דולר. בתקופתו באינדיאנה הציג יכולת שיא מבחינה התקפית, עם ממוצע של 12.0 נקודות למשחק ב-3 עונותיו בקבוצה.
קריירה ב-NBA > טורונטו ראפטורס

בסיום עונת 2016/2017 ויתר מיילס על השנה האחרונה בחוזהו עם אינדיאנה, וחתם בטורונטו ראפטורס על חוזה ל-3 עונות עבור כ-25 מיליון דולר.
קריירה ב-NBA > ממפיס גריזליס

ב-7 בפברואר 2019, לאחר כעונה וחצי בטורונטו, נשלח מיילס בטרייד לממפיס גריזליס, לצד יונאס ולנצ'יונאס ודלון רייט, בתמורה למארק גאסול.
קריירה ב-NBA > וושינגטון ויזארדס

ב-6 ביולי 2019 הועבר מיילס בטרייד לוושינגטון ויזארדס, בתמורה לדווייט הווארד. בנובמבר 2019 סבל מיילס מפציעה בשורש כף היד אשר אילצה אותו לעבור ניתוח שהשבית אותו ממשחק עד לסיום העונה. בינואר 2020 שוחרר מהוויזארדס.
קריירה ב-NBA > בוסטון סלטיקס

ב-20 בדצמבר 2021 חתם מיילס על חוזה לעשרה ימים בבוסטון סלטיקס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005/2006 | יוטה | 23 | 0 | 8.8 | 0.368 | 0.250 | 0.750 | 1.7 | 0.7 | 0.3 | 0.1 | 3.4 |
| 2006/2007 | יוטה | 37 | 13 | 10.1 | 0.345 | 0.219 | 0.609 | 0.9 | 0.7 | 0.3 | 0.1 | 2.7 |
| 2007/2008 | יוטה | 60 | 13 | 11.5 | 0.479 | 0.390 | 0.788 | 1.3 | 0.9 | 0.5 | 0.1 | 5.0 |
| 2008/2009 | יוטה | 72 | 72 | 22.5 | 0.459 | 0.352 | 0.876 | 2.3 | 1.5 | 0.6 | 0.2 | 9.1 |
| 2009/2010 | יוטה | 63 | 28 | 23.8 | 0.429 | 0.341 | 0.695 | 2.7 | 1.7 | 0.9 | 0.3 | 9.9 |
| 2010/2011 | יוטה | 78 | 19 | 25.2 | 0.407 | 0.322 | 0.811 | 3.3 | 1.7 | 0.9 | 0.5 | 12.8 |
| 2011/2012 | יוטה | 56 | 14 | 20.4 | 0.381 | 0.307 | 0.794 | 2.1 | 1.2 | 0.8 | 0.3 | 9.1 |
| 2012/2013 | קליבלנד | 65 | 13 | 21.0 | 0.415 | 0.384 | 0.869 | 2.7 | 1.0 | 0.8 | 0.3 | 11.2 |
| 2013/2014 | קליבלנד | 51 | 34 | 19.3 | 0.435 | 0.393 | 0.853 | 2.0 | 1.0 | 0.9 | 0.3 | 9.9 |
| 2014/2015 | אינדיאנה | 70 | 40 | 26.3 | 0.398 | 0.345 | 0.807 | 3.1 | 1.1 | 0.9 | 0.4 | 13.5 |
| 2015/2016 | אינדיאנה | 64 | 24 | 22.9 | 0.409 | 0.367 | 0.750 | 2.7 | 1.0 | 0.8 | 0.5 | 11.8 |
| 2016/2017 | אינדיאנה | 76 | 29 | 23.4 | 0.434 | 0.413 | 0.903 | 3.0 | 0.6 | 0.6 | 0.3 | 10.7 |
| 2017/2018 | טורונטו | 70 | 3 | 19.1 | 0.379 | 0.361 | 0.835 | 2.2 | 0.8 | 0.5 | 0.3 | 10.0 |
| 2018/2019 | טורונטו | 40 | 1 | 14.1 | 0.340 | 0.314 | 0.795 | 1.7 | 0.6 | 0.5 | 0.3 | 5.5 |
| 2018/2019 | ממפיס | 13 | 0 | 22.6 | 0.400 | 0.364 | 0.929 | 2.1 | 1.1 | 0.6 | 0.4 | 9.3 |
| 2019/2020 | וושינגטון | 10 | 0 | 16.1 | 0.322 | 0.314 | 0.750 | 1.2 | 1.2 | 1.0 | 0.4 | 6.4 |
| קריירה |  | 848 | 303 | 20.4 | 0.411 | 0.358 | 0.809 | 2.4 | 1.1 | 0.7 | 0.3 | 9.6 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | יוטה | 1 | 0 | 3.0 | 0.000 | 0.000 | 0.500 | 0.0 | 0.0 | 0.0 | 0.0 | 1.0 |
| 2007/2008 | יוטה | 7 | 0 | 3.7 | 0.357 | 0.250 | 0.000 | 0.7 | 0.0 | 0.3 | 0.0 | 1.7 |
| 2008/2009 | יוטה | 5 | 0 | 11.6 | 0.300 | 0.250 | 0.750 | 1.4 | 0.2 | 0.4 | 0.2 | 3.4 |
| 2009/2010 | יוטה | 10 | 10 | 33.7 | 0.443 | 0.326 | 0.897 | 2.5 | 2.8 | 0.6 | 0.6 | 14.4 |
| 2015/2016 | אינדיאנה | 7 | 0 | 13.1 | 0.263 | 0.100 | 0.667 | 3.4 | 0.6 | 0.1 | 0.1 | 3.4 |
| 2016/2017 | אינדיאנה | 4 | 2 | 20.5 | 0.458 | 0.313 | 1.000 | 2.0 | 0.3 | 0.5 | 0.3 | 7.3 |
| 2017/2018 | טורונטו | 10 | 1 | 22.7 | 0.451 | 0.422 | 0.813 | 2.4 | 0.8 | 0.7 | 0.3 | 9.6 |

| קריירה |  | 44 | 13 | 18.8 | 0.407 | 0.315 | 0.848 | 2.1 | 1.0 | 0.5 | 0.3 | 7.3 |
הערות שוליים

1 2 3  Pacers C.J. Miles: Was skipping college the right move, באתר indystar.com,‏ 20 בינואר 2015
↑  סטטיסטיקות משחק מקדונלד'ס אול-אמריקן 2005, באתר realgm.com
↑  רשימת הנבחרים בדראפט 2005, באתר basketball-reference
↑  סטטיסטיקות הקריירה של מיילס בליגת הפיתוח, באתר basketball-reference
↑  Oklahoma City Signs Miles to Offer Sheet, באתר הרשמי של ה-NBA,‏ 18 ביולי 2008
↑  The Strange Path Of C.J. Miles, באתר realgm.com,‏ 15 בינואר 2016
↑  דוח המשחק בין יוטה למינסוטה, באתר basketball-reference
↑  Cavaliers Sign C.J. Miles, באתר הרשמי של הקאבלירס, 8 באוגוסט 2012
↑  דוח המשחק בין קליבלנד לפילדלפיה, באתר basketball-reference
↑  Pacers Sign Free Agents C.J. Miles, באתר הרשמי של הפייסרס, 11 ביולי 2014
↑  Pacers Sign C.J. Miles, באתר hoopsrumors,‏ 11 ביולי 2014
↑  Raptors officially sign veteran guard C.J. Miles, באתר sportsnet,‏ 18 ביולי 2017
↑  חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019
↑  וושינגטון מצרפת את מיילס, באתר הקבוצה, 6 ביולי 2019
↑  וושינגטון משחררת את מיילס, באתר הקבוצה, 12 בינואר 2020